Amezruy yeqqar-d:” Kra n tutlayin ttwaḥqarent am waken ttwaḥeqren kra n yigduden deg umaḍal, kra tiyaḍ, sɛant awal am waken sɛant kra n tmura rray ɣeft iyaḍ di tejmaɛit n leǧnas, xas ulama kif-kif-itent deg wazal!” ma nesqerdec tanfalit-agi, ad d-naf, tutlayin am yimdanen, ta tekkat di tayeḍ, ta teɣleb, ta tettwaɣleb! Tid iǧelben, ad ddrent, tid yettwaǧelben, ad negrent. Si 6000 n tutlayin yellan akka tura di ddunit, ala nnefṣ seg-sent ara d-yeqqimen akka ar sdat, azal n 3000 kan iwumi ara ṭreḍqent txellal n ttelqim, ala tigi ad d-yeqqimen! I dnnan yisnalsiyen, gar tid iwumi ara rrent imedlin n nnger, Taqbaylit-Tamaziɣt! Ihi,amek inezmer ad neskaddeb awalen n yimussnawen-agi?! Amek inezmer ad asen-nini:” TaqbaylitTamaziɣt, tella iḍelli, ad tili ass-a, azekka.”? S wacu?